Unie Samoa Rugbyunie
Meeste toetse Brian Lima (64)
Meeste toetspunte Earl Va'a (172)
Meeste drieë Brian Lima (29)
Wes-Samoa 0 – 6 Fidji
Samoa 115 – 74 Papoea-Nieu-Guinee
Nieu-Seeland 101 – 14 Samoa
Verskynings 6 (Eerste in 1991)
Beste uitslag Kwarteindstryd, 1991, 1995
Die Samoaanse nasionale rugbyspan (ook bekend as Manu Samoa) is die verteenwoordigende rugbyspan van Samoa vir mans. Die Samoaanse Rugbyunie word besit deur die geaffilieerde rugbyunies van Samoa. Die naam Manu Samoa is ter nagedagtenis aan ’n beroemde Samoaanse kryger. Die span voer ’n tradisionele krygsdans genaamd siva tau uit voor elke wedstryd. Die Samoaanse Rugbyunie was vroeër saam met Fidji en Tonga deel van die Pasifiese Eilande Rugbyalliansie (PIRA). Samoa lê tans 15de op Wêreldrugby se ranglys. Sedert 1996 word die Samoaanse nasionale rugbyspan deur Sir Michael Fay, een van Nieu-Seeland se rykste mense, befonds.
Rugby is in die vroeë 1920’s na Samoa gebring en die beheerliggaam is kort daarna gevorm. Die eerste internasionale wedstryd is in Augustus 1924 teen Fidji gespeel onder die naam Wes-Samoa. Fidji, Tonga en Samoa speel gereeld teen mekaar in toernooie soos die Pasifiese Drienasies, wat Samoa in die debuutjaar in 1982 gewen het. Samoa was van 1924 tot 1997 bekend as, en het ook aan internasionale rugby deelgeneem onder die naam Wes-Samoa.
Samoa het sedert 1991 elke keer vir die Rugbywêreldbeker gekwalifiseer en die land het in 1991 en 1995 daarin geslaag om tot die kwarteindstryd deur te dring. Sedertdien het Samoa nie so goed gevaar in die Wêreldbeker nie. Die span speel in blou truie en wit broeke.
2 Die Nieu-Seeland Verbintenis
Die tradisionele drienasiesreeks tussen Tonga, Fidji en Wes-Samoa is in 1982 begin met Wes-Samoa wat die eerste toernooi gewen het. Wallis het Wes-Samoa besoek en het die toets in Apia met 32–16 gewen. Die toer het gelei tot ’n terugkeerbesoek aan Wallis wat Wes-Samoa se internasionale droogte gebreek het. Wes-Samoa is egter nie na die eerste Rugbywêreldbeker in 1987 genooi nie.
Die volgende jaar is ’n toer van 14 wedstryde na Europa onderneem voor ’n Wêreldbeker uitklopreeks in Tokio wat aan Wes-Samoa ’n plek in die 1991 Rugbywêreldbeker in Brittanje besorg het. Daar het die span ’n groot impak gehad. Nadat hulle Wallis met ’n oorwinning van 16–13 in Cardiff uit die pad gevee het, Argentinië met 35–12 geklop het, en net-net met 3–9 teen die uiteindelike kampioen Australië in hulle poelwedstryd verloor het, het Wes-Samoa, ’n land met ’n bevolking van slegs 160 000 hulle in die kwarteindstryd teen Skotland op Murrayfield bevind. Die Skotte het egter maklik met 28-6 gewen.
In die volgende twee jaar het die span ’n aantal noemenswaardige oorwinnings behaal. Die mees uitstaande prestasie was in die Sewesformaat waar die land die 1993 Hongkong en 1992 Middlesex Sewes gewen het. Die 1995 Rugbywêreldbeker in Suid-Afrika het bewys dat die span inderdaad in die boonste kringe hoort. Die span het weerens die kwarteindstryd gehaal met oorwinnings oor Argentinië en Italië, maar is met 42–14 geklop deur die uiteindelik wenners, die Springbokke. Na die Wêreldbeker het Manu Samoa ’n toer van 13 wedstryde na Engeland en Skotland onderneem waarin hulle met 15–15 gelykop teen Skotland gespeel het en met 9–27 teen Engeland verloor het.
Met rugby wat in 1995 ’n professionele sportsoort geword het, was dit noodsaaklik vir Samoa om ’n nuwe administratiewe struktuur te ontwikkel. Dit is moontlik gemaak deur ’n samevoeging van kragte tussen Fay Richwhite en die Wes-Samoaanse Rugbyunie om Manu Samoa Rugby Beperk te vorm wat nou die span se sake hanteer. Samoa het met onaangetaste eer uit die 1999 Rugbywêreldbeker gestap na ’n skokoorwinning van 38-31 teen die gasheerland Wallis in die poelfase van die toernooi. Die span het weer in die kwarteindstryd verloor, hierdie keer weer teen Skotland.
Samoa het vir die 2003 Rugbywêreldbeker gekwalifiseer nadat hullenaelskraap met 16–17 teen Fidji verloor het toe Earl Va’a ’n strafskop in beseringstyd misgeskop het. Hulle het egter herstel om Tonga tuis en weg te klop en deur wraak te neem op die nederlaag teen Fidji met ’n oorwinning van 22–12 in Nadi. In daardie jaar moes Samoa tevrede wees met ’n derde plek in ’n sterk poel wat Engeland en Suid-Afrika ingesluit het. In een van die wedstryde van die toernooi het hulle vir die meeste van die wedstryd voorgeloop voor hulle teen die uiteindelike wenners, Engeland met 22–35 verloor het.
Samoa het vir die 2011 Rugbywêreldbeker gekwalifiseer deur Papoea-Nieu-Guinee op 18 Julie 2009 met 73–12 in Port Moresby te klop. Hulle het met ’n gemiddeld van 188–17 oor twee wedstryde gewen nadat hulle die vorige week met 115–7 op Apiapark gewen het.
Samoa het hul voorbereiding vir die 2011 Rugbywêreldbeker afgeskop met ’n oorwinning van 32–23 oor Australië wat die tweede posisie op die wêreldranglys beklee het.
Die Nieu-Seeland Verbintenis[wysig | wysig bron]
Samoa voer hulle vorm van die Haka uit voor die span se Poel A-wedstryd teen Suid-Afrika by die 2007 Wêreldbeker
Samoa voer die Siva Tau uit voor die wedstryd teen Suid-Afrika by die 2011 Wêreldbeker
Wes-Samoa se prestasie in die 1991 Rugbywêreldbeker is geïnspireer deur hulle hulpafrigter Bryan Williams, ’n Nieu-Seelandsgebore Somoaan en All Black-held van die 1970’s. Die wêreldbekerspan van 1991 het baie Nieu-Seelandsgebore en -opgeleide spelers ingesluit. Die aansporing hiervoor was Aucklandse stut Peter Fatialofa wat in 1989 die eerste Nieu-Seeland-gebaseerde speler geword het wat besluit het om vir Samoa te speel. Teen die tyd van die 1991 Wêreldbeker het verskeie ander Nieu-Seelandsgebore Samoane soos Pat Lam, Stephen Bachop, Frank Bunce en Apollo Perelini hulle by hom aangesluit. Dit was in die tyd dat spelers van Samoaanse afkoms, die kinders van die massa-migrasie van die 1960’s en 1970’s, beegin het om golwe in Nieu-Seelandse rugby te maak. Sommige, soos Michael Jones, is in Nieu-Seeland gebore terwyl ander soos Inga Tuigamala op ’n vroeë ouderdom na Samoa geïmmigreer het. Die aantal Samoaansgebore spelers wat die All Blacks verteenwoordig het, het in die 1990’s toegeneem. Baie van die spelers het in Nieu-Seeland grootgeword en daar skoolgegaan en het hulle rugbyvaardighede in die strawwe Nieu-Seelandse skolekompetise geslyp. Mils Muliaina, Jerry Collins, Isaia Toeava en Casey Laulala is net ’n handvol van die baie Samoaansgebore spelers wat gekies is om Nieu-Seeland te verteenwoordig.
In die afgelope tyd het Nieu-Seelanders van Samoaanse afkoms sleutelspelers vir die All Blackspan geword, insluitend voormalige All Black-kaptein Tana Umaga. In sommige toetswedstryde tydens hulle 2005 Grand Slam-toer van die Tuisnasies het Nieu-Seelandse spanne talle spelers van Samoaanse afkoms ingesluit. Nieu-Seelandsgebore spelers van Somaanse afkoms het ook weer vir Samoa gespeel, soos Earl Va’a, Pat Lam en Lome Fa’atau.
In die Rugbywêreldbeker 2007|2007 Rugbywêreldbeker]] was daar 14 Nieu-Seelandsgebore spelers in die Samoaanse span en vyf Samoaansgebore spelers in die Nieu-Seelandse span. Die enigste span wat meer buitelandsgebore spelers ingesluit het was Italië met 15.
↑ Hoewel Lima 30 drieë vir Samoa gedruk het was een in ’n vriendskaplike wedstryd en word dit dus nie bygereken nie.
↑ (en) Rattue, Chris (13 Maart 2004). "Michael Fay beplan tweedaagse gesprek oor Pasifika-voorstel". The New Zealand Herald. Verkry op 7 November 2011.
↑ (en) "Samoa se Eerste Minister loof bankier, Sir Michael Fay, vir ondersteuning van Manu Samoa". Radio New Zealand International. 18 April 2004. Verkry op 7 November 2011.
↑ (en) "Samoa kwalifiseer vir 2011 Wêreldbeker". BBC Sport. 18 Julie 2009. Verkry op 4 Augustus 2009.
↑ 8,0 8,1 (en) "Almal in die buiteland gebore". Planet Rugby. Geargiveer vanaf die oorspronklike op 11 Oktober 2007. Verkry op 2 Oktober 2007. [dooie skakel]
Wikimedia Commons bevat media in verband met Samoa national rugby union team.
(en) Amptelike webwerf van die Samoa Rugbyvoetbalunie
Ontsluit van "https://af.wikipedia.org/w/index.php?title=Samoaanse_nasionale_rugbyspan&oldid=1576638"
Die bladsy is laas op 27 Julie 2017 om 14:39 bygewerk.